Document ID: 32001D0070

Päätös N:o 180,
tehty 15 päivänä helmikuuta 2000,
neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista E 211 ja E 212
(ETA:n kannalta merkityksellinen teksti)
(2001/70/EY)
SIIRTOTYÖLÄISTEN SOSIAALITURVAN HALLINTOTOIMIKUNTA, joka
ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71(1) 81 artiklan a alakohdan, jonka mukaisesti hallintotoimikunnan tehtävänä on käsitellä kaikkia hallinnollisia ja tulkintaa koskevia kysymyksiä, jotka johtuvat asetuksen (ETY) N:o 1408/71 ja myöhempien asetusten säännöksistä,
ottaa huomioon neuvoston asetuksen (ETY) N:o 574/72(2) 2 artiklan 1 kohdan, jonka mukaisesti hallintotoimikunnan tehtävänä on laatia asetusten soveltamisessa tarvittavien todistusten, ilmoitusten, hakemusten ja muiden tarvittavien asiakirjojen mallit,
ottaa huomioon kyseisten asetusten soveltamiseksi tarvittavien mallilomakkeiden laatimisesta ja mukauttamisesta 27 päivänä marraskuuta 1995 tehdyn päätöksen N:o 158(3),
sekä katsoo seuraavaa:
Asetusten (ETY) N:o 1408/71 ja (ETY) N:o 574/72 muuttamisesta niiden soveltamisalan laajentamiseksi koskemaan virkamiesten erityisjärjestelmiä annettu neuvoston asetus (EY) N:o 1606/98(4) on tullut voimaan.
Asetusten (ETY) N:o 1408/71 ja (ETY) N:o 574/72 muuttamisesta niiden soveltamisalan laajentamiseksi koskemaan opiskelijoita annettu neuvoston asetus (EY) N:o 307/1999(5) on niin ikään tullut voimaan.
Mallilomakkeessa E 212 mainittuja muutoksenhakukeinoja ja muutoksenhaun määräaikoja koskevia tietoja on tarkistettava, jotta mainittu soveltamisalan laajentaminen otetaan huomioon.
Kansallisen lainsäädännön mukaisia muutoksenhakukeinoja ja muutoksenhaun määräaikoja muutetaan niin ikään usein.
Asetuksen (ETY) N:o 574/72 48 artiklan 1 kohdan mukaisesti hakijalle on ilmoitettava oikeussuojakeinot ja muutoksenhaun määräajat ja kussakin asianomaisen laitoksen tekemässä päätöksessä on eriteltävä sovellettavassa lainsäädännössä säädetyt oikeussuojakeinot ja muutoksenhaun määräajat. Käsittelevä laitos antaa kaikki tällaiset päätökset tiedoksi hakijalle lomakkeella E 211 - Yhteenveto päätöksistä.
Lomakkeen E 212 nykyinen sanamuoto tai sen mahdollinen ajan tasalle saattaminen eivät riitä varmistamaan, että hakijat saavat selkeät ja perusteelliset tiedot muutoksenhaussa noudatettavista menettelyistä.
Näin ollen olisi muutettava lomaketta E 211 - Yhteenveto päätöksistä.
Euroopan talousalueesta 2 päivänä toukokuuta 1992 tehdyn sopimuksen, sellaisena kuin se on täydennettynä 17 päivänä maaliskuuta 1993 tehdyllä pöytäkirjalla, liitteellä VI pannaan täytäntöön asetukset (ETY) N:o 1408/71 ja (ETY) N:o 574/72 Euroopan talousalueella.
ETA:n sekakomitean päätöksellä asetusten (ETY) N:o 1408/71 ja (ETY) N:o 574/72 soveltamisessa tarvittavat mallilomakkeet mukautetaan ja otetaan käyttöön Euroopan talousalueella.
Käytännön syistä olisi samanlaisia lomakkeita käytettävä sekä yhteisössä että Euroopan talousalueella.
Lomakkeiden laatimisessa käytettävästä kielestä on annettu hallintotoimikunnan suositus N:o 15,
ON PÄÄTTÄNYT SEURAAVAA:
1. Mallilomake E 211, joka on painettu päätöksessä N:o 158, korvataan tähän liitetyllä mallilomakkeella.
2. Jäsenvaltioiden toimivaltaisten viranomaisten on järjestettävä asianomaisten (kuten etuuteen oikeutettujen henkilöiden sekä laitosten ja työnantajien) saataville liitteenä olevan mallin mukainen lomake.
3. Kyseisen lomakkeen on oltava saatavilla yhteisön virallisilla kielillä, ja niistä laadittujen toisintojen on täysin vastattava toisiaan, jotta jokaisen (kuten etuuteen oikeutetun henkilön, laitoksen tai työnantajan), jolle lomake on osoitettu, on mahdollista saada painettu lomake omalla kielellään.
4. Poistetaan lomake E 212.
5. Tämä päätös julkaistaan Euroopan yhteisöjen virallisessa lehdessä. Päätös tulee voimaan sen kuukauden ensimmäisenä päivänä, joka seuraa päätöksen julkaisemista.
Sebastião Pinto Pizarro
Hallintotoimikunnan puheenjohtaja
(1) EYVL L 149, 5.7.1971, s. 2.
(2) EYVL L 74, 27.3.1972, s. 1.
(3) EYVL L 336, 27.12.1996, s. 1.
(4) EYVL L 209, 25.7.1998, s. 1.
(5) EYVL L 38, 12.2.1999, s. 1.
PIC FILE= "L_2001023FI.003502.EPS
PIC FILE= "L_2001023FI.003601.EPS

Labels: 12
9
0